โดนขู่ฆ่าก่อน ทำครอบครัวไม่เป็นสุข หนุ่มคว้าปืน ยิงดับพ่อตา ปมที่ดิน
เครดิตภาพ : เจ้าหน้าที่กู้ภัยบูรพา,หนุ่มพิษณุโลก อ้างโดนขู่ฆ่าก่อน ทำครอบครัวอยู่อย่างไม่เป็นสุข คว้าปืนยาวยิงพ่อตาดับคาหน้าร้านชำ ปมที่ดิน มีปัญหายาวนานมากว่า 1 ปี,เมื่อช่วงบ่าย วันที่ 24 ก.ค. พ.ต.ท.ณัฐวรรษ พรมปลูก สว.(สอบสวน) สภ.ชาติตระการ จ.พิษณุโลก รับแจ้งเหตุคนถูกยิงเสียชีวิต หน้าร้านขายของชำ เลขที่ 1/2 หมู่ 3 บ้านน้อย ต.สวนเมี่ยง จึงไปตรวจสอบพร้อม พ.ต.อ.วัฒนากร อู่นาท ผกก.สภ.ชาติตระการ พบศพชายนอนเสียชีวิตริมถนนสายสวนเมี่ยง-ชาติตระการ ชื่อนายเล็ก รัตนา อายุ 56 ปี อาชีพทำไร่ สภาพศพสวมเสื้อแขนยาวสีขาว นุ่งกางเกงขายาวสีเทา มีบาดแผลถูกยิงด้วยอาวุธปืนเข้าตามร่างกาย 11 แห่ง ทั้งศีรษะ ใบหน้า ใต้รักแร้ และตามลำตัว มีปลอกกระสุนปืนขนาด .22 ตกเกลื่อนทั่วพื้นหน้าร้านชำ จำนวน 11 ปลอก,ส่วนผู้ก่อเหตุคือ นายคัมภีร์ แสนแทน อายุ 34 ปี บ้านเลขที่ 47 หมู่ 8 ต.สวนเมี่ยง อ.ชาติตระการ ซึ่งเป็นลูกเขยของผู้เสียชีวิตและเป็นเจ้าของร้านชำ โดยถูกควบคุมตัวเอาไว้ได้ พร้อมของกลางอาวุธปืนยาวขนาด .22 จำนวน 1 กระบอก เบื้องต้น ได้รับสารภาพว่า นายเล็ก ซึ่งเป็นพ่อเลี้ยงของภรรยาตน จึงมีศักดิ์เป็นพ่อตา มีปัญหาเรื่องที่ดินไร่มันสำปะหลังและข้าวโพด เนื่องจากระแวงว่าแม่ยายของตนจะยกที่ดินให้กับภรรยาของตน กลัวว่าจะไม่มีที่ทำกิน ทั้งๆ ที่ตนและภรรยาไม่เคยแสดงตนเป็นเจ้าของ หรืออยากได้มาเป็นของตนเอง โดยที่ผ่านมาเมื่อนายเล็กดื่มเหล้าจะมีปัญหากับตนบ่อยครั้งนานกว่า 1 ปี แถมยังข่มขู่จะฆ่าให้ตาย ทำให้ตนหวาดระแวงอยู่ตลอดเวลา ชีวิตครอบครัวอยู่อย่างไม่เป็นสุข,พร้อมระบุก่อนเกิดเหตุนายเล็ก ได้ขับขี่รถจักรยานยนต์มาหาที่ร้าน โดยตะโกนด่าและหาเรื่องต่างๆ นานา จนทำให้ทนไม่ไหววิ่งเข้าไปในห้องนอนหลังร้าน เอาปืนยาวขนาด .22 ออกมายิงนายเล็กอย่างไม่ยั้งมือ เป็นเหตุให้เสียชีวิตดังกล่าว,จากนั้นตำรวจได้นำตัวทำแผนประกอบคำรับสารภาพ ก่อนแจ้งข้อหาฆ่าผู้อื่นโดยเจตนาฯ และพกพาอาวุธปืนโดยไม่ได้รับอนุญาต ควบคุมตัวไปสอบสวนปากคำเพิ่มเติมที่ สภ.ชาติตระการ เพื่อดำเนินคดีตามกฎหมายต่อไป.
หนุ่มพิษณุโลก อ้างโดนขู่ฆ่าก่อน ทำครอบครัวอยู่อย่างไม่เป็นสุข คว้าปืนยาวยิงพ่อตาดับคาหน้าร้านชำ ปมที่ดิน มีปัญหายาวนานมากว่า 1 ปี
ลูกเขยยิงพ่อตาดับ,ลูกเขยอ้างโดนขู่ฆ่ายิงพ่อตาดับ,ยิงพ่อตาดับปมที่ดิน,ยิงพ่อตาดับหน้าร้านชำ,ยิงหน้าร้านชำ,ข่าวทั่วไป